# Maryse Hilsz

Marie-Antoinette Hilsz, ezagunagoa Maryse Hilsz izenez (Levallois-Perret, Frantzia,1901eko martxoaren 7a – Moul-des-Ponts, 1946ko urtarrilaren 30a) frantziar hegazkinlaria izan zen, ibilbide luzeko hegaldiengatik nabarmendu zena. Hainbat errekor ezarri zituen eta Frantziako Erresistentzian ere zerbitzatu zuen.

## Bizitza

Marie-Antoinette Hilsz Levallois-Perreten jaio zen 1901ean. 1916an eskola utzi zuenean, modako etxe batean ikasi zuen, baina Lehen Mundu Gerran hegazkingintzako heroiek erakarri zuten.
Gerra bukatu zenean, aerodromoetan ibiltzen hasi zen, baina pilotu lizentzia lortzea bere aukera ekonomikoetatik kanpo zegoen. Aita, tindategi batean lan egiten zuena, urte batzuk lehenago hil zen, eta ama garbitzailea zen eta beste hiru haurride zituen. Hala ere, paraxutean egindako jauziak, aerodromoetako topaketen erakargarritasun nagusia, bere eskura zeuden, eta gainera ondo ordainduta zeuden, beraz, bertan ikusi zuen bere aukera.

### Lan iIbilbidea
#### Paraxutista

21 urte bete zituenean, Maryse izena eman zuen eta paraxutista-taldeetan hasi zen lanean, 1922 eta 1929 artean. Urte horietan 61 topaketetan parte hartu zuen eta 112 jauzi egin zituen inolako gorabeherarik gabe, bi gorabehera txiki izan ezik: ordu laurden teilatu batean, eta bi ordu zuhaitz batetik zintzilik bestean.

#### Hegazkinlari

1928an, hegazkingintzako ikastaroak ordaintzeko behar beste diru batu ostean, 1929an matrikulatu eta lizentzia lortu zuen. Ingalaterran egindako bigarren eskuko hegazkin txiki bat erosi zuen eta 1930ean hasi zuen hegazkin-ibilbidea, Paris eta Europako hiriburuen arteko hegaldi ugarirekin. 1932an Paris-Antananarivo-Paris hegaldia egin zuen eta 1933an Paris-Tokio-Paris. Urte horretan bertan, Fédération Aéronautique Internationale-k emandako "Urteko emakumea" saria jaso zuen, Amelia Earhartekin batera. 1936an Hélène Boucher Kopa irabazi zuen Breguet 270 batekin hegan eginda.
Erresistentzia-hegaldiez gain, garaiera handiak lortzen espezializatu zen, eta 1936an kategoria guztietarako marka ezarri zuen: 14 310 metro.
Berak pilotatzen ez zuen hegazkin militar baten istripuan hil zen.

## Sariak eta aintzatespenak

* 1933an Fédération Aéronautique Internationale-k emandako "Urteko emakumea" saria jaso zuen, Amelia Earhartekin batera.
* Ohorezko Legioko ofiziala

## Iruditegia

* Maryse Hilsz hegazkin kabinan, 1930.05.06
* "Emakumeak ekintza globalean" aldizkariko bat, Maryse Hilsz-ekin, 1936.07.06
* Maryse Hilsz eta Mauboussin M.122 hegazkina, altuera errekor saiakeran, 1935 inguruan, Meurisse Agentziako argazkia
* Maryse Hilszen hilobia
* Maryse Hilszen memorian
* Plaka omentzeko

## Erreferentziak

* 1 2 3 «¿Conoces a Maryse Hilsz? Una gran dama de la aerofilatelia (1ª parte) | Colecciones» Delcampe Blog 9 de mayo de 2019.
* ↑ «Marie-Antoinette dite Maryse Hilsz | Service historique de la Défense» www.servicehistorique.sga.defense.gouv.fr (Noiz kontsultatua: 2025-01-23).
* ↑ (Frantsesez) Clay, Serge. Maryse Hilsz Pionnière de l’aviation française au cœur de la Guerre | Pupille de la nation et Orphelin de guerre. (Noiz kontsultatua: 2025-01-23).
* ↑ «Marie-Louise 'Maryse' Hilsz (1903-1946), Pioneer Aviatrix» www.ctie.monash.edu (Noiz kontsultatua: 2025-01-23).
* ↑ (Frantsesez) Leclerc, Michel. (2024-03-06). «Destins exceptionnels : Maryse Hilsz» museeaviationangers (Noiz kontsultatua: 2025-01-23).
* ↑ (Gaztelaniaz) Héloïse. (2019-05-09). «¿Conoces a Maryse Hilsz? Una gran dama de la aerofilatelia (1ª parte)» Delcampe Blog (Noiz kontsultatua: 2025-01-23).

## Kanpo estekak

* Datuak: Q3296334
* Multimedia: Maryse Hilsz / Q3296334